
HOTĂRÂRE

cu privire la cererea dnei Smetanina-Buzilă,

angajata IPNA Compania „Teleradio-Moldova”
În urma examinării Cererii adresate Consiliul de Observatori din partea dnei  Smetanina-Buzilă, angajata IPNA Compania „Teleradio-Moldova”, având numărul de intrare 1/47 din 09 septembrie 2016, în conformitate cu prevederile art.56 alin.(6), art.58, art.60 alin.1-3, art. 61 din Codul audiovizualului al Republicii Moldova, în baza cap.VI pct. 1-4, cap. VII pct. 2-3 din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărârea Consiliului de Observatori nr. 87 din 30.08.2013 și în baza p.9, p.16, p.42 lit. k) şi m) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007, modificat prin Hotărârea Consiliului de Observatori nr. 11 din 17.03.2015, 
ținând cont de atribuţiile managementului IPNA Compania „Teleradio-Moldova”, potrivit cărora Consiliul de Observatori supraveghează respectarea de către conducerea şi angajaţii Companiei a cadrului juridic în domeniul de funcţionare a audiovizualului public, fiind abilitat să determine principiile şi necesităţile remunerării angajaţilor Companiei, să stabilească grila salarială pentru angajaţii Companiei, iar Preşedintele IPNA Compania „Teleradio-Moldova” – să exercite conducerea şi administrarea ei curentă, pe principii de independenţă decizională, fiind responsabil de încheierea, la propunerea directorului radiodifuziunii sau a directorului televiziunii, a ordinelor cu privire la recrutarea, perfecţionarea, angajarea şi concedierea personalului ei,
Consiliul de Observatori

HOTĂRĂŞTE:

1. Problema expusă în Cererea dnei Smetanina-Buzilă nu ține de atribuțiile Consiliului de Observatori.

2. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 6 membri ai Consiliului de Observatori prezenți la ședință. 
PRO (D. Deleu; L. Călugăru; L. Gurez; S. Nistor; L. Vasilache; V. Țapeș).
Preşedintele 

Consiliului de Observatori               

     

 

Doina DELEU
Secretarul
Consiliului de Observatori                           

     
   Mariana CERSAC

